b'\n_START_ARTICLE_\nKaren Blixen - Storyteller\n_START_SECTION_\nHandling\n_START_PARAGRAPH_\nKaren Blixen - storyteller l\xc3\xa6gger nogle centrale brikker til forst\xc3\xa5else af hendes g\xc3\xa5defulde personlighed. Filmen rummer hidtil ukendte optagelser fra forfatterens triumftog til USA i 1959, hvor hun deltog i talk shows og fortalte erindringer fra Afrika og Rungstedlund. Desuden medvirker en r\xc3\xa6kke af Karen Blixens n\xc3\xa6re venner: Digteren Thorkild Bj\xc3\xb8rnvig, litteraturprofessor Aage Henriksen, Louisianas grundl\xc3\xa6gger Knud W. Jensen, Blixens svigerinde Jonna Dinesen - samt Nils Carlsen, der var dreng p\xc3\xa5 Rungstedlund. Mosaikken fuldendes af gamle og nye optagelser fra Rungstedlund samt fyldige citater fra det ber\xc3\xb8mte forfatterskab.'